**Torcello** je danas mirni i rijetko naseljeni otok na sjevernom dijelu Venecijanske lagune. Nalazi se u dijelu lagune kojeg venecijanci zovu *laguna morta*, gdje je more izuzetno plitko i puno algi. Danas se misli da je Torcello bio najstariji naseljeni dio Venecije, a u davnoj prošlosti bio i najgušće naseljeni dio u cijeloj laguni.

Historija
---------

Nakon propasti Rimskog carstva, Torcello je bio prvi otok u laguni na koji su se naselile izbjeglice s *terre firme* (suhe zemlje ili kopna) koji su tražili sigurno utočište zbog učestalih provala barbara. Bijeg na Torcello osobito se pojačao nakon što su Huni pod vodstvom Atile razorili rimski grad Altinu i poharali čitav kraj 452. godine.

638 godine Torcello je postao sjedište biskupije, izbjeglice iz Altinuma donijeli su sa sobom i relikviju sv. Heliodorusa, bivšeg zaštitnika Altinuma, koji je postao svetac zaštitnik Torcella.
Torcello je nakon propasti Zapadnog Rimskog carstva jako napredovao zahvaljujući svojim odličnim trgovačkim i kulturnim vezama s Konstatinopolisom, kao neka predstraža Bizanta, ali je isto tako bio *de facto* slobodan.

Torcello je vrlo brzo izrastao u važno političko i trgovačko središte. Tako je u 10. stoljeću brojao najmanje 10.000 stanovnika, što je za ono vrijeme bila impozantna brojka, i bio je mnogo veći od Venecije. Zahvaljujući svojem prirodnom položaju u plitkoj laguni, punoj salina, proizvodnja morske soli postala je važan ekonomski oslonac grada. S druge pak strane, luka Torcella ubrzano se razvila kao središte trgovine izemeđu istoka i zapada, ali je ostala u velikoj mjeri pod kontrolom Bizanta.

Na nesreću more oko Torcella postalo je toliko plitko da se od 12. stoljeća nadalje pretvaralo u nezdravu močvaru, u kojoj je carevala malarija. Plovidba je postala nemoguća, život rizičan, tako da su malo po malo stanovnici stali napuštati bezvrijedan otok i stali se naseljavati na susjedne otoke Murano, Burano ili Veneciju, danas je na otoku ostalo svega 20 stalnih stanovnika.

Znamenitosti
------------

Središte Torcello s katedralom Uzačašća Marijinog i crkvom sv. Foške
Bivši sjaj Torcella s mnogobrojnim palačama, dvanaest župnih crkava i šesnaest samostana danas je teško sebi predočiti, jer su sve građevine razrušene a materijal upotrijebljen za gradnju novih objekata u Veneciji.
Tako je jedini preostali srednjovjekovni dijelić nekadašnje raskoši Torcella, manji kompleks od četiri zdanja.

Danas je glavna atrakcija Torcella katedrala Uspenja Marijinog, osnovana 639 godine, izgrađena između 11. i 12. stoljeća u bizantskom stilu, s lijepim mozaikom Posljednjeg suda.

Drugi značajni objekt u Torcellu je Crkva sv. Foške iz 11. i 12. stoljeća u obliku grčkog križa. Gradski muzej smješten je u dvije palače iz 14. stoljeća – Palazzo dell'Archivio i Palazzo del Consiglio, u kojima je nekada bilo sjedište komunalne uprave. Turisti rado posjećuju i takozvani *Atilin tron*, kamenu stolicu koja međutim nema nikakve veze s hunskim vojskovođom Atilom već je to najvjerojatnije bila stolica lokalnog podeste ili biskupa.

Poznati stanovnici
------------------

Jedan od najpoznatijih zaljubljenika u šarm i mir Torcella bio je američki književnik Ernest Hemingway koji je na otoku proveo izvjesno vrijeme 1948. i tu napisao dobar dio svog romana *Preko rijeke i u šumu*. Torcello je također mjesto radnje drame *Izdaja* engleskog dramatičara Harolda Pintera koju je on napisao na osnovu stvarnih događaja koji su mu se dogodili za vrijeme ljetovanja s Joan Bakewell na otoku i Veneciji 1960. godine.

Izvori
------

Vanjske veze
------------

***Torcello*** na Wikimedijinoj ostavi

* Satelitske snimke otoke na Googlu

| * p
* r
* u
Otoci Venecijanske lagune |
| --- |
| Veći otoci | Venecija  •  Sant Erasmo  •  Murano  •  Vignole  •  Chioggia  •  Giudecca  •  Mazzorbo  •  Torcello  •  La Certosa  •  Burano |
| *Lida* | Lido di Venezia  •  Pellestrina  •  Sottomarina |
| Manji otoci u sjevernoj laguni | San Michele  •  Santa Cristina  •  Lazzaretto Nuovo  •  Isola dei Laghi  •  La Cura  •  La Salina  •  San Francesco del Deserto  •  Sant'Ariano  •  San Giacomo in Paludo  •  San Secondo  •  Motta di San Lorenzo  •  Madonna del Monte  •  Motta dei Cunici  •  Crevan  •  Monte dell'Oro  •  Sant'Andrea  •  Mazzorbetto |
| Manji otoci u južnoj laguni | Tronchetto  •  San Clemente  •  Sacca Fisola  •  Sacca Sessola  •  San Giorgio Maggiore  •  Poveglia  •  Casse di colmata  •  San Servolo  •  Santa Maria della Grazia  •  San Lazzaro degli Armeni  •  Lazzaretto Vecchio  •  Santo Spirito  •  San Giorgio in Alga  •  Sant'Angelo della Polvere  •  Sacca San Biagio  •  Spignon  •  Motte di Volpego |
| Otočke utvrde | 

|  |  |
| --- | --- |
| *Batterie* (sjeverna laguna) | Campalto  •  Buel del Lovo  •  Tessera  •  Carbonera |
| *Batterie* (južna laguna) | Campana  •  Ex Poveglia  •  Trezze  •  Fisolo |
| *Ottagoni* | Ottagono San Pietro  •  Ottagono Abbandonato  •  Ottagono Alberoni  •  Ottagono Ca' Roman  •  Ottagono Poveglia |

 |
| Nestali otoci | Ammiana  •  Costanziaco  •  San Marco in Boccalama  •  Vigilia |
| Kategorija:Venecijanska laguna |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 168020423
* NKC: ge580423

 |